


Z A P I S N I K
42.  sjednice Vijeća Gradske četvrti Donja Dubrava,
održane 27. studenoga 2024.
u dvorani „C“ Područnog ureda gradske uprave Dubrava, Dubrava 49,
s početkom u 16,00 sati


Nazočni članovi Vijeća: Trpimir Majcan – predsjednik, Atanasoski Petar, Antun Bošnjaković, Igor Božić, Mira Božić, Mladen Cetinja, Ivan Forgač, Adriano Friganović, Nikola Horvatić, Tomislav Ivanek, Alin Kavur, Ankica Penava Pejčinović, Hrvoje Tomić  i Ivan Totić.
Nenazočan član Vijeća:  Darijen Belec
Nazočni djelatnici Gradskog ureda za mjesnu samoupravu, promet, civilnu zaštitu i sigurnost: Marija Nakić – voditeljica Područnog odsjeka Donja Dubrava, Snježana Pehar i Sivestar Smrekar - stručni referenti za rad tijela mjesne samouprave. 
Predsjednik utvrđuje da je sjednici nazočno 14 članova Vijeća te ono može pravovaljano odlučivati. Otvara 42. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik prethodne sjednice. Budući da primjedbi nije bilo, nakon provedenog glasovanja utvrđuje da je zapisnik 41. sjednice jednoglasno prihvaćen.
Predlaže brisanje toč. 13. s dnevnog reda „Prijedlog zaključka o prijedlogu uspostave jednosmjernog prometa u ulici Resnički put, kod Parka Tomislava Ivčića“ budući da je predlagatelj g. Alin Kavur predložio povlačenje te točke. Pita članove Vijeća imaju li još prijedloga za dopunu ili izmjenu dnevnog reda. 
N. Horvatić predlaže da se s dnevnog reda skinu točke od 6. do 11. jer je stigao neuredan materijal koji se nije usudio otvoriti zbog mogućnosti zaraze virusima. 
Predsjednik daje na glasovanje prijedlog N. Horvatića te nakon provedenog glasovanja utvrđuje da uz 1 glas „za“, 11 „protiv“ i 1 „suzdržanim“ glasom prijedlog nije prihvaćen. 
Potom daje na glasovanje prijedlog micanja s dnevnog reda točke 13. te nakon provedenog glasovanja utvrđuje da je uz 11 glasova „za“ i 1 glasom „protiv“ prijedlog prihvaćen. Budući da drugih prijedloga nije bilo predsjednik daje na glasovanje prijedlog dnevnog reda bez točke 13. te nakon provedenog glasovanja utvrđuje da je uz 12 glasova „za“ i 1 glasom „protiv“ donesen

DNEVNI RED:


1. Prijedlog zaključka o izmjeni Plana komunalnih aktivnosti Gradske četvrti Donja Dubrava u 2024.
- predlagatelj: predsjednik Vijeća
2. Prijedlog Financijskog plana Gradske četvrti Donja Dubrava za 2025.
- predlagatelj: predsjednik Vijeća
3. Prijedlog zaključka o Prijedlogu izmjene Programa održavanja komunalne infrastrukture na području Gradske četvrti Donja Dubrava u 2024. 
- predlagatelj: predsjednik Vijeća
4. Prijedlog zaključka o Prijedlogu Programa održavanja komunalne infrastrukture na području Gradske četvrti Donja Dubrava u 2025.
- predlagatelj: predsjednik Vijeća
5. Prijedlog zaključka o prijedlogu osoba za obavljanje poslova domara u objektima mjesne samouprave za razdoblje siječanj – lipanj 2025.
- predlagatelj: predsjednik Vijeća
6. Davanje mišljenja na Prijedlog izmjene Programa građenja komunalne infrastrukture na području grada Zagreba u 2024.  – donošenje zaključka
- predlagatelj: predsjednik Vijeća
7. Davanje mišljenja o Prijedlogu izmjene Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području grada Zagreba u 2024. – donošenje zaključka
- predlagatelj: predsjednik Vijeća
8. Prijedlog zaključka o davanju mišljenja o Prijedlogu programa građenja komunalne infrastrukture na području Grada Zagreba u 2025.
- predlagatelj: predsjednik Vijeća
9. Prijedlog zaključka o davanju mišljenja o Prijedlogu programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2025. 
- predlagatelj: predsjednik Vijeća
10. Davanje mišljenja o Prijedlogu odluke o izmjenama Odluke o osnivanju mjesnih odbora 
– donošenje zaključka
- predlagatelj: predsjednik Vijeća
11. Davanje mišljenja o Nacrtu prijedloga odluke o dopunama Odluke o komunalnom redu
– donošenje zaključka
- predlagatelj: predsjednik Vijeća
12. Prijedlog zaključka o prijedlogu izgradnje vodoopskrbnog cjevovoda u dijelu Vinodolske ulice
      - predlagatelj: predsjednik Vijeća
13. Prijedlog zaključka o prijedlogu postave horizontalne i vertikalne signalizacije na raskrižju ulica I., II. i IV: Retkovec
- predlagatelj: član Vijeća Tomislav Ivanek
14. Prijedlog zaključka o očitovanju o mogućnosti raspolaganja dijelom k.č.br. 581/21 k.o. Resnik koji odgovara dijelu zk.č.br. 2608/112 k.o. Resnik
15. Pitanja, prijedlozi i obavijesti


Ad 1 - Prijedlog zaključka o izmjeni Plana komunalnih aktivnosti Gradske četvrti Donja Dubrava u 2024.
Predsjednik pojašnjava izmjene i otvara raspravu o Prijedlogu zaključka. Bez rasprave Vijeće jednoglasno donosi

Zaključak o izmjeni PLANA komunalnih aktivnosti
Gradske četvrti Donja Dubrava u 2024.
(tekst Zaključka priložen je ovom zapisniku i njegov je sastavni dio)


Ad 2 - Prijedlog Financijskog plana Gradske četvrti Donja Dubrava za 2025.
Predsjednik otvara raspravu o Prijedlogu Financijskog plana. Bez rasprave Vijeće jednoglasno donosi

Financijski plan Gradske četvrti Donja Dubrava za 2025.
(tekst Financijskog plana priložen je ovom zapisniku i njegov je sastavni dio)




Ad 3 - Prijedlog zaključka o Prijedlogu izmjene Programa održavanja komunalne infrastrukture na području Gradske četvrti Donja Dubrava u 2024. 
Predsjednik utvrđuje da se izmjene odnose na povećanje sredstava za ovu godinu u iznosu od cca 600.000 €. Otvara raspravu o Prijedlogu zaključka kojim se daje suglasnost na Prijedlog izmjene Programa. Bez rasprave Vijeće jednoglasno donosi

Z A K LJ U Č A K
o Prijedlogu izmjene Programa održavanja komunalne infrastrukture 
na području Gradske četvrti Donja Dubrava u 2024.

1. Vijeće Gradske četvrti ​Donja Dubrava razmotrilo je Prijedlog  izmjene Programa održavanja komunalne infrastrukture na području Gradske četvrti Donja Dubrava u 2024., što ga je izradio Gradski ured za mjesnu samoupravu, promet, civilnu zaštitu i sigurnost.
1. Vijeće je suglasno s Prijedlogom izmjene te predlaže Gradskoj skupštini donošenje Izmjena Programa održavanja komunalne infrastrukture na području Gradske četvrti Donja Dubrava u 2024. u predloženom obliku.
1. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost na daljnje postupanje.


Na sjednicu dolazi vijećnik A. Bošnjaković (16,20 h).

Ad 4 - Prijedlog zaključka o Prijedlogu Programa održavanja komunalne infrastrukture na području Gradske četvrti Donja Dubrava u 2025.
Predsjednik napominje da se sredstva u 2025. smanjuju za 563.865 € u odnosu na 2024. te otvara raspravu o Prijedlogu zaključka. 
U raspravi sudjeluju M. Cetinja, A. Penava Pejčinović, N. Horvatić, I. Totić, H. Tomić, A. Bošnjaković, I. Forgač i M. Božić.
Nakon provedenog glasovanja predsjednik utvrđuje da je uz 8 glasova „za“, 1 „protiv“ i 5 „suzdržanih“ donesen

Z A K LJ U Č A K
o Prijedlogu Programa održavanja komunalne infrastrukture 
na području Gradske četvrti Donja Dubrava u 2025.

1. Vijeće Gradske četvrti ​Donja Dubrava razmotrilo je Prijedlog Programa održavanja komunalne infrastrukture na području Gradske četvrti Donja Dubrava u 2025., što ga je izradio Gradski ured za mjesnu samoupravu, promet, civilnu zaštitu i sigurnost.
2. Vijeće nije suglasno s Prijedlogom Programa održavanja komunalne infrastrukture na području Gradske četvrti Donja Dubrava u 2025. zbog smanjenja sredstava u iznosu od 563.875,00 € u odnosu na 2024. Predlaže se osiguranje sredstava u 2025. kao i u Izmjenama Programa održavanja komunalne infrastrukture na području Gradske četvrti Donja Dubrava u 2024. u iznosu od 2.538.875,00 € budući da su povećanja u 2024. nastala iz stvarnog troška odnosno realnih potreba za održavanjem komunalne infrastrukture u Gradskoj četvrti Donja Dubrava.
3. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost na daljnje postupanje.

Ad 5 - Prijedlog zaključka o prijedlogu osoba za obavljanje poslova domara u objektima mjesne samouprave za razdoblje siječanj – lipanj 2025.
Predsjednik otvara raspravu o Prijedlogu zaključka. Bez rasprave Vijeće jednoglasno donosi


Z A K L J U Č A K
o prijedlogu osoba za obavljanje poslova domara 
u objektima mjesne samouprave za razdoblje siječanj - lipanj 2025.

1. Vijeće predlaže da se sklope ugovori o povremenim poslovima za domare u objektima mjesne samouprave za razdoblje od 1. siječnja do 30. lipnja 2025. sa dosadašnjim domarima u objektima na sljedećim lokacijama:

1. Objekt MS Čulinec, Badema 2a – domar Ana Maruna
1. Objekt MS „Ivan Mažuranić“, Vrpoljska 10 – domar Tomo Benčec 
1. Objekt MS Novi Retkovec, Aleja javora 23 (objekt I) i Dubrava 238 (objekt II) – domar Željko Ščurić 
1. Objekt MS Resnički gaj, Čulinečka c. 230 – Ružica Štaba 
1. Objekt MS „30. svibnja 1990.“, Vinodolska 23  – domar Zlatko Holenda
1. Objekt MS Stari Retkovec, I. Retkovec 2a – domar Slobodan Krek

1. Ovaj se zaključak dostavlja Gradskom uredu za mjesnu samoupravu, promet, civilnu zaštitu i sigurnost na daljnje postupanje.



Ad 6 - Davanje mišljenja na Prijedlog izmjene Programa građenja komunalne infrastrukture na području grada Zagreba u 2024.  – donošenje zaključka
Predsjednik otvara raspravu o Prijedlogu izmjena Programa građenja komunalne infrastrukture na području grada Zagreba u 2024.. Rasprave nije bilo te predlaže donošenje zaključka o davanju pozitivnog mišljenja na Prijedlog izmjena. Nakon provedenog glasovanja utvrđuje da uz 5 glasova „za“, 7 „protiv“ i 2 „suzdržana“ glasa zaključak nije donesen.


Ad 7 - Davanje mišljenja o Prijedlogu izmjene Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području grada Zagreba u 2024. – donošenje zaključka
Predsjednik otvara raspravu o Prijedlogu izmjene Programa održavanja. Rasprave nije bilo te predlaže donošenje zaključka o davanju pozitivnog mišljenja na Prijedlog izmjena Programa održavanja javnih prometnih površina… na području grada Zagreba u 2024. Nakon provedenog glasovanja utvrđuje da uz 5 glasova „za“, 7 „protiv“ i 2 „suzdržana“ glasa zaključak nije donesen.


Ad 8 - Prijedlog zaključka o davanju mišljenja o Prijedlogu programa građenja komunalne infrastrukture na području Grada Zagreba u 2025.
Predsjednik otvara raspravu o Prijedlogu zaključka. Bez rasprave, Vijeće uz 12 glasova „za“ i 2 „suzdržana“ glasa donosi


 Z A K L J U Č A K
o davanju mišljenja o Prijedlogu Programa građenja 
komunalne infrastrukture na području Grada Zagreba u 2025. 

1. Vijeće Gradske četvrti Donja Dubrava razmotrilo je Prijedlog programa građenja komunalne infrastrukture na području Grada Zagreba u 2025. te predlaže sljedeće dopune Prijedloga: 

	 LOKACIJA - OBJEKT
	MJESNI ODBOR
	OPIS 
RADOVA / USLUGE / OPREME

	Pothodnik Resnički put – Štefanovečka cesta
	Trnava,/Donja Dubrava
	projektiranje i gradnja

	Štefanovečka cesta – spoj s ulicom Dubrava
	Donja Dubrava
	izrada PD i gradnja izlaza na ulicu Dubrava u smjeru zapada

	Stara tržnica – Cerska ulica
	Donja Dubrava
	rekonstrukcija

	Spojna cesta između Bačke i Banatske ulice, k.č.br. 6603, 6604 i 6605 k.o.Dubrava
	Donja Dubrava
	izrada PD i gradnja prometnice

	Vrpoljska ulica,  k.č. 7153 k.o. Dubrava
	„Ivan Mažuranić“
	gradnja parkirališta

	nadvožnjak na Čulinečkoj cesti preko željezničke pruge na željezničkoj stanici Resnik u Resničkom gaju
	Resnički gaj
	projektiranje i gradnja 

	I.Resnički gaj, odvojak kod k.br. 7c - k.č.br. 2484 k.o. Resnik
	Resnički gaj
	otkup zemljišta za gradnju dječjeg igrališta

	spoj Čulinečke ceste – (desni odvojak k.č.br. 3349/2 k.o. Resnik) do izlaza na Slavonsku aveniju (preko k.č.br.3285/1/ i 3344/1 sve k.o. Resnik)
	Resnički gaj
	projektiranje i izgradnja prometnice

	Spoj I. i  II. Resničkog gaja
	Resnički gaj
	rekonstrukcija kružnog toka

	Most -Čulinečka c. kod k.br. 195
	Resnički gaj
	gradnja – povećanje protočnosti

	I. Resnički gaj, od I. Trnave do kružnog toka - južno
	Resnički gaj
	PD za izgradnju nogostupa

	I. Resnički gaj kod k.br. 15a
	Resnički gaj
	PD za proširenje nogostupa

	Ulica breza
	Novi Retkovec
	gradnja parkirališta

	Pješački prolazi i prilazi u naselju Novi Retkovec
	Novi Retkovec
	rekonstrukcija

	Vukomerečka c.-Vukomerec- Ulica S. Glavaševića
	Trnava
	izrada projektne dokumentacije i gradnja kružnog toka

	Spoj Ulice Radovana Mladenovića i Ulice Damira Vuzema
	Trnava
	izrada projektno tehničke dokumentacije

	Spoj Ulice Radovana Mladenovića i Ulice Vladimira Fekeže
	Trnava
	Izrada projektno tehničke dokumentacije

	Čulinec I., nasuprot k.br. 42, k.č.br. 4930/15 k.o. Resnik
	Čulinec
	izrada PD i gradnja 10 parkirališnih mjesta

	Ulica badema 14a, ispred Dječjeg vrtića Jabuka, k.č.br. 580/96 k.o. Resnik
	Čulinec
	izrada PD i gradnja proširenja postojećeg parkirališta

	Ulica badema, k.č.br. 581/9 k.o. Resnik
	Čulinec
	izrada PD i gradnja parkirališta

	Spojna cesta između Ulice palma i Ulice Josipa Rožića, k.č.br. 1530 i k.č.br. 1504/1, obje k.o. Resnik
	Čulinec
	izrada PD i gradnja prometnice

	spojna cesta između Vrinica i VII. Retkovca		
	Stari Retkovec
	projektiranje i gradnja

	spojna cesta između Vrinica – „barutana“ – Slavonska avenija
	Stari Retkovec
	projektiranje i gradnja



2. Ovaj se zaključak dostavlja  Gradskom uredu za obnovu, izgradnju, prostorno uređenje, graditeljstvo i komunalne poslove, Sektoru za pravne i financijske poslove na daljnje postupanje.


Ad 9 - Prijedlog zaključka o davanju mišljenja o Prijedlogu programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2025. 
Predsjednik otvara raspravu o Prijedlogu zaključka kojim se daje pozitivno mišljenje na Prijedlog programa održavanja javnih prometnih površina…u 2025.. Bez rasprave, Vijeće uz 13 glasova „za“ i 1 „suzdržanim“ glasom donosi

 Z A K L J U Č A K
o davanju mišljenja o Prijedlogu Programa održavanja javnih prometnih površina, građevina i uređaja javne namjene, javne rasvjete te izvanrednog održavanja
 nerazvrstanih cesta na području Grada Zagreba u 2025. 

1. Vijeće je razmotrilo Prijedlog Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2025. na koji daje pozitivno mišljenje.
1. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo i komunalne poslove, Sektoru za pravne i financijske poslove na daljnje postupanje.


Ad 10 - Davanje mišljenja o Prijedlogu odluke o izmjenama Odluke o osnivanju mjesnih odbora – donošenje zaključka
Predsjednik otvara raspravu o Prijedlogu odluke. Rasprave nema te predlaže davanje pozitivnog mišljenja na Prijedlog odluke o izmjenama Odluke o osnivanju mjesnih odbora. Nakon provedenog glasovanja utvrđuje da uz 5 gasova „za“, 8 glasova „protiv“ i 1 „suzdržanim“ glasom zaključak nije donesen.


Ad 11 - Davanje mišljenja o Nacrtu prijedloga odluke o dopunama Odluke o komunalnom redu – donošenje zaključka
Predsjednik otvara raspravu o Nacrtu prijedloga. Rasprave nema te predlaže davanje pozitivnog mišljenja na Nacrt prijedloga odluke o dopunama Odluke o komunalnom redu.
Nakon provedenog glasovanja utvrđuje da uz 5 gasova „za“, 8 glasova „protiv“ i 1 „suzdržanim“ glasom zaključak nije donesen.
Ad 12 - Prijedlog zaključka o prijedlogu izgradnje vodoopskrbnog cjevovoda u dijelu Vinodolske ulice
Predsjednik otvara raspravu o Prijedlogu zaključka. Napominje da su obiteljske kuće na predmetnom dijelu Vinodolske ulice priključene na vodovodnu mrežu preko susjednih parcela na okolne ulice te Vijeće Mjesnog odbora predlaže izgradnju vodoopskrbnog cjevovoda na tom dijelu Vinodolske.
U raspravi sudjeluju A. Penava Pejčinović, H. Tomić i M. Božić.
Nakon provedenog glasovanja Vijeće jednoglasno donosi

Z A K L J U Č A K
o prijedlogu izgradnje vodoopskrbnog cjevovoda
u dijelu Vinodolske ulice /od Nerezinske do Okučanske ulice/

1. Vijeće, temeljem zahtjeva građana i Zaključka Vijeća Mjesnog odbora „30. svibnja 1990.“, predlaže izgradnju vodoopskrbnog cjevovoda u dijelu Vinodolske ulice od k.br. 12 do k.br. 32 /od Nerezinske do Okučanske ulice/.
1. Ovaj Zaključak dostavlja se Vodoopskrbi i odvodnji d.o.o. na daljnje postupanje.


Ad 13 - Prijedlog zaključka o prijedlogu postave horizontalne i vertikalne signalizacije na raskrižju ulica I., II. i IV: Retkovec
Predsjednik daje riječ predlagatelju g. Ivaneku da pojasni svoj prijedlog.
T. Ivanek obrazlaže razloge zbog kojih je predložio točku dnevnog reda odnosno donošenje zaključka.
Bez rasprave Vijeće s 13 glasova „za“ i 1 „suzdržanim“ glasom donosi

Z A K LJ U Č A K
o prijedlogu postave horizontalne i vertikalne signalizacije
na raskrižju ulica I., II. i IV. Retkovec

1. Razmotren je prijedlog člana Vijeća Tomislava Ivaneka  za postavom horizontalne i vertikalne signalizacije na raskrižju ulica I., II. i IV. Retkovec koji se smatra opravdanim.
1. Raskrižje ulica I., II. i IV. Retkovec u potpunosti je nepregledno i označeno samo jednim prometnim znakom koji označava pravila prednosti („trokut“ postavljen u IV. Retkovcu). Budući da je raskrižje vrlo prometno i njime prolazi velik broj vozila i pješaka čija je sigurnost ugrožena, predlaže se označavanje prometnim znakovima ulica s prednošću prolaska te označavanje pješačkih prijelaza ili iznalaženje nekog drugog adekvatnog rješenja prema ocjeni nadležnog Gradskog ureda.
1. Vijeće predlaže nadležnom Gradskom uredu da po izvršenom očevidu, utvrdi opravdanost prijedloga i mogućnost realizacije te Vijeće obavijesti o učinjenom.
1. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet na daljnje postupanje.


Ad 14 - Prijedlog zaključka o očitovanju o mogućnosti raspolaganja dijelom k.č.br. 581/21 k.o. Resnik koji odgovara dijelu zk.č.br. 2608/112 k.o. Resnik
Predsjednik utvrđuje da je prethodno zatraženo očitovanje Vijeća Mjesnog odbora Čulinec, međutim, iako je točka bila na dnevnom redu i raspravljalo se o mogućnosti raspolaganja predmetnom česticom, zaključak nije donesen. Otvara raspravu o Prijedlogu zaključka. 
Bez rasprave, Vijeće uz 8 glasova „za“, 1 „protiv“ i 5 „suzdržanih“ glasova donosi


Z A K L J U Č A K
o očitovanju o mogućnosti raspolaganja dijelom k.č.br. 581/21 k.o.Resnik 
koji odgovara dijelu zk.č.br. 2608/112 k.o. Resnik 
 
1. Razmotren je dopis Gradskog ureda za upravljanje imovinom i stanovanje, Sektora za upravljanje nekretninama Grada, Odjela za upravljanje zemljištima kojim se traži očitovanje Vijeća o zahtjevu za kupoprodajom k.č.br. 581/21 k.o. Resnik koja odgovara dijelu zk.č.br. 2608/112 k.o. Resnik, a u zemljišnoj knjizi evidentirana je kao vlasništvo Grada Zagreba. 
1. Vijeće je suglasno s raspolaganjem odnosno prodajom zemljišta navedenog pod točkom 1. ovog zaključka budući da ne postoji strateški značaj odnosno javni interes građana Gradske četvrti nad istim, niti je planovima Vijeća predviđeno privođenje namjeni predmetnog zemljišta.
1. Ovaj Zaključak dostavlja se Gradskom uredu upravljanje imovinom i stanovanje, Sektoru za upravljanje nekretninama Grada, Odjelu za upravljanje zemljištima na daljnje postupanje.
 

Ad 15 - Pitanja, prijedlozi i obavijesti
A. Bošnjaković i M. Cetinja traže da se nadležnima uputi pitanje zbog čega su potrebni zaštitari odnosno koja je njihova svrha u objektu mjesne samouprave „30. svibnja 1990.“ u Vinodolskoj ulici i koliko do sada koštaju Grad? Prema saznanjima procjenjuje se da je Grad utrošio 150.000,00 do 200.000,00 € u dvije godine za zaštitu objekta i inventara u objektu. Zanima ih od koga i zbog čega štite objekt?
Budući da više nije bilo pitanja i prijedloga, predsjednik zaključuje sjednicu u 17,40 sati. 



KLASA: 024-08/24-002/275	
URBROJ: 251-13-11-4/005-24-2
Zagreb, 27. studenoga 2024.

Zapisnik sastavila:
Snježana Pehar

Predsjednik
Vijeća Gradske četvrti
  Donja Dubrava
[bookmark: _GoBack]                                                                                                  Trpimir Majcan, prof., v.r.

Trpimir Majcan, 

predsj.

+ + + + + - - + + - - + + +

Mladen Cetinja, 

potpredsj.

+ + + + + - - + + - - + + +

Petar Atanasoski + + + 0 + + + + + + + + + 0

Darijen Belec

Antun Bošnjaković + + + - - 0 0 0 + 0 0 + 0 -

Igor Božić + + + + + - - + + - - + + +

Mira Božić + + + + + - - + + - - + + +

Ivan Forgač + + + 0 + + + + + + + + + 0

Adriano Friganović + + + 0 + + + + + + + + + 0

Nikola Horvatić + + + + + 0 0 0 0 - - + + +

Tomislav Ivanek + + + 0 + + + + + + + + + 0

Alin Kavur + + + + + - - + + - - + + +

Ankica Penava 

Pejčinović +

+ + 0 + + + + + + + + + 0

Hrvoje Tomić +

+ + + + - - + + - - + + +

Ivan Totić +

+ + + + - - + + - - + + +

*  ZA=  +

    PROTIV=  —

    SUZDRŽAN=  0

    NIJE PRISUTAN= prekrižiti ime

